Марина Цветаева
Вие, които налучквате брод…

Превод от руски: Иван Николов, —

chitanka.info

Вие, които налучквате брод

не към мойта хубост — към чужда,

ако знаехте колко живот,

колко жар съм пиляла без нужда,

как съм вярвала в сладки лъжи,

в плахи сенки и шепоти смутни…

Колко пепел в сърцето лежи

от пожара на чувства барутни.

Нощни гари, жужащи едва,

късни влакове, с гръм проечали…

И да знаехте впрочем това –

предполагам, — не бихте узнали

зад словата ми резки сега

и струящата дим папироса –

колко тъмна и грозна тъга

тегне в мойта глава светлокоса.

17 мая 1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.